20.2.2023
SK
Úradný vestník Európskej únie
L 52/5
2.
Toto nariadenie sa neuplatňuje na používanie veterinárnych liekov uvedených v odseku 1 na vedecké štúdie ani na účely ich vývoja a testovania, ako sa uvádza v článku 46 ods.
3 nariadenia (EÚ) 2016/429.
Článok 2 Vymedzenie pojmov 1.
Na účely tohto nariadenia sa uplatňuje toto vymedzenie pojmov:
a) „choroba kategórie A“ je choroba zo zoznamu, ktorá sa v Únii bežne nevyskytuje a v prípade ktorej sa hneď po jej zistení musia prijať opatrenia na okamžitú eradikáciu, ako sa uvádza v článku 9 ods.
1 písm.
a) nariadenia (EÚ) 2016/429; b) „choroba kategórie B“ je choroba zo zoznamu, ktorá sa musí kontrolovať vo všetkých členských štátoch s cieľom jej eradikácie v celej Únii, ako sa uvádza v článku 9 ods.
1 písm.
b) nariadenia (EÚ) 2016/429; c) „núdzová supresívna vakcinácia“ je stratégia vakcinácie, ktorú vykonáva príslušný orgán v prípade držaných sucho­ zemských zvierat na prevenciu a kontrolu chorôb kategórie A v súlade s článkom 7 ods.
1 písm.
a) bodom i); d) „núdzová ochranná vakcinácia“ je stratégia vakcinácie, ktorú vykonáva príslušný orgán v prípade držaných sucho­ zemských zvierat na prevenciu a kontrolu chorôb kategórie A v súlade s článkom 7 ods.
1 písm.
a) bodom ii); e) „núdzová vakcinácia voľne žijúcich suchozemských zvierat“ je stratégia vakcinácie, ktorú vykonáva príslušný orgán v prípade voľne žijúcich suchozemských zvierat na prevenciu a kontrolu chorôb kategórie A v súlade s článkom 7 ods.
1 písm.
a) bodom iii); f)
„preventívna vakcinácia“ je stratégia vakcinácie, ktorú vykonáva príslušný orgán na prevenciu a kontrolu chorôb kategórie A v súlade s článkom 7 ods.
1 písm.
b);
g) „pásmo vakcinácie“ je pásmo, v ktorom sa podáva vakcína druhom zo zoznamu na prevenciu a kontrolu chorôb kategórie A; h) „pásmo okolo pásma vakcinácie“ je pásmo obklopujúce pásmo vakcinácie, v ktorom nie je povolená vakcinácia na účely prevencie a kontroly chorôb kategórie A a v ktorom sa vykonáva posilnený dohľad na zistenie týchto chorôb; i)
„potvrdené ohnisko choroby“ je ohnisko choroby potvrdené v súlade s článkom 9 ods.
2, 3 a 4 delegovaného nariadenia (EÚ) 2020/689;
j)
„obdobie na znovuzískanie zdravotného štatútu“ je potrebné časové obdobie, ktoré sa vyžaduje na to, aby pásmo vakcinácie znovu získalo štatút zdravia zvierat pred vykonaním vakcinácie proti chorobe kategórie A preukázaním neprítomnosti choroby kategórie A po vykonaní núdzovej ochrannej vakcinácie proti tejto chorobe;
k) „ochranné pásmo“ je ochranné pásmo zriadené na základe článku 21 ods.
1 písm.
a) delegovaného nariadenia (EÚ) 2020/687; l)
„pásmo dohľadu“ je pásmo dohľadu zriadené na základe článku 21 ods.
1 písm.
b) delegovaného nariadenia (EÚ) 2020/687;
m) „hovädzí dobytok“ sú zvieratá z druhov kopytníkov patriacich k rodom Bison, Bos (vrátane podrodov Bos, Bibos, Novibos, Poephagus) a Bubalus (vrátane podrodu Anoa) a potomstvo po skrížení uvedených druhov; n) „ovca“ je zviera z druhov kopytníkov patriacich k rodu Ovis a potomstvo po skrížení uvedených druhov; o) „koza“ je zviera z druhov kopytníkov patriacich k rodu Capra a potomstvo po skrížení uvedených druhov; p) „ťavovité“ je zviera z druhov kopytníkov patriacich k čeľadi Camelidae, ktoré sú uvedené v prílohe III k nariadeniu (EÚ) 2016/429; q) „ošípaná“ je zviera z druhov kopytníkov patriacich k čeľadi Suidae, ktoré sú uvedené v prílohe III k nariadeniu (EÚ) 2016/429;